ທ່ານ Modi ໄປຢ້ຽມຢາມ ປາກິສຖານ​ ເປັນຂ່າວນອງນັນ ແຕ່ ບໍ່ມີຄວາມກ້າວໜ້າ
ລມຕ ການຕ່າງປະເທດ ປາກິສຖານ ກ່າວວ່າ​ ການຫາລືກັນ ລະຫວ່າງຜູ້ນຳທັງສອງ ໄດ້ມີຂຶ້ນ ເປັນເວລານຶ່ງຊົ່ວໂມງ ທ່າມກາງບັນຍາກາດ​ ອັນອົບອຸ່ນ.
ນາຍົກລັດຖະມົນຕີອິນເດຍ ທ່ານ Narendra Modi ໄດ້ສ້າງ ຄວາມສົນໃຈ ດ້ວຍການສົ່ງຂໍ້ຄວາມ ຜ່ານທາງ Tweeter ວ່າ ທ່ານຈະຢຸດແວ່ທີ່ນະຄອນລາຮໍ ເພື່ອພົບປະກັບນາຍົກລັດຖະ ມົນຕີປາກິສຖານ ທ່ານ Nawaz Sharif ໃນລະຫວ່າງທີ່ທ່ານ ເດີນທາງກັບຄືນປະເທດຈາກການຢ້ຽມຢາມອັຟການິສຖານ ສື່ມວນຊົນທັງໃນອິນເດຍ ແລະປາກິສຖານຕ່າງກໍໄດ້ລົງຂ່າວ ແລະວິເຄາະ ກ່ຽວກັບເຫດການດັ່ງກ່າວ ເປັນເວລາຫຼາຍໆຊົ່ວ ໂມງ ລຸນຫລັງທີ່ການຢ້ຽມຢາມໄດ້ສິ້ນສຸດລົງແລ້ວ ທ່ານ Modi ໄດ້ສົ່ງຂໍ້ຄວາມຜ່ານທາງ Tweeter ລຸນຫລັງທີ່ໄດ້ ອອກເດີນທາຈາກປາກິສຖານໄປແລ້ວໃນມື້ວັນສຸກວານນີ້ໂດຍເວົ້າວ່າ ໄດ້ມີການຕ້ອນຮັບ ຢ່າງອົບອຸ່ນ ໃນການໄປຢ້ຽມຢາມ ຄອບຄົວຂອງທ່ານ Sharif ເມື່ອຕອນແລງວັນສຸກ ຢູ່ທີ່ ເຮືອນຂອງທ່ານ ວັນເກີດຂອງທ່ານ Nawaz Shahab ແລະ ການແຕ່ງງານຂອງຫລານ ສາວທ່ານ ແມ່ນເປັນການສະຫລອງຊ້ອນສອງຊັ້ນ ການຢ້ຽມຢາມນີ້ ເຖິງແມ່ນມີການກ່າວກັນວ່າ ເປັນການຢ້ຽມຢາມສ່ວນຕົວກໍຈິງຢູ່ ແຕ່ມັນ ແມ່ນການຢ້ຽມຢາມປາກິສຖານເທື່ອທຳຂອງນາຍົກລັດຖະມົນຕີອິນເດຍນັບແຕ່ປີ 2004 ເປັນຕົ້ນມາ ນັບແຕ່ໄດ້ເກີດຄວາມເຄັ່ງຕຶງເປັນເວລາຫຼາຍເດືອນປະເທດທັງສອງກໍໄດ້ທຳການພົວພັນ ທາງການທູດຄືນໃໝ່ເມື່ອບໍ່ດົນມານີ້ເລີ້ມດ້ວຍການຈັບມືແລະການພົບປະເປັນການສ່ວນ ຕົວສັ້ນໆລະຫວ່າງນາຍົກລັດຖະມົນຕີຂອງປະເທດທັງສອງ ຢູ່ຂ້າງນອກຂອງກອງປະຊຸມ ສຸດຍອດວ່າດ້ວຍດິນຟ້າອາກາດທີ່ປາຣີ ທ່ານ Khurshid Kasuri ອະດີດລັດຖະມົນຕີຕ່າງປະເທດປາກິສຖານໄດ້ຄາດການກ່ຽວ ກັບການເຄື່ອນໄຫວດັ່ງກ່າວ ແມ່ນກະທັງ ໃນເວລາທີ່ຄວາມສຳພັນ ລະຫວ່າງປະເທດທັງ ສອງເບິ່ງຄືວ່າ ພວມຊຸດໂຊມລົງ ໃນປື້ມຂອງທ່ານ ທ່ານ Kasuri ຂຽນວ່າ ທ່ານ Modi ບໍ່ ແມ່ນຜູ້ມັກສົງຄາມຫລືສັນຕິພາບ ແຕ່ທ່ານເອງ ແມ່ນບໍ່ມີທາງເລືອກນອກໄປຈາກການເຈ ລະຈາກັບປາກິສຖານ